recursal/SuperWikiNEXT-32B huggingface dataset:
**লারা স্ক্যান্ডার** (আরবি: لارا إسكندر‎‎) হলেন একজন মিশরীয় সঙ্গীতশিল্পী এবং গীতিকার যিনি ২০০৯ সালে প্যান আরব প্রতিভা প্রদর্শনী, স্টার একাডেমির ফাইনালে জয়লাভ করে খ্যাতি অর্জন করেছিলেন।

প্রারম্ভিক জীবন
---------------

স্ক্যান্ডার ১৮ ডিসেম্বর ১৯৯০-এ ক্যালিফোর্নিয়ার সান্তা মনিকাতে একজন মিশরীয়-ইতালীয় বাবা এবং একজন লেবানিজ মায়ের কাছে জন্মগ্রহণ করেন এবং তিনি একজন খ্রিস্টান।  তার জন্মের পরপরই তার পরিবার মিশরের কায়রোতে ফিরে আসে। স্ক্যান্ডার একটি সঙ্গীত-প্রেমী পরিবারে বেড়ে ওঠেন যেখানে তার বাবা এবং দাদা উভয়ই শখ হিসেবে গান গাইতেন। তিনি এবং তার বোন তামারাকে সবসময় স্কুলের নাটক এবং বাদ্যযন্ত্রের পাশাপাশি স্কুলের বাইরের কার্যকলাপে অভিনয় করতে উত্সাহিত করা হয়েছিল।

স্ক্যান্ডারের বাবা-মা তাকে ৪ বছর বয়সে ব্যালে ক্লাসে ভর্তি করান, যেখানে তিনি ১৫ বছর বয়স পর্যন্ত অধ্যয়ন চালিয়ে যান। ৬ বছর বয়সে, তিনি বাচ্চাদের পোশাকের মার্কার পাশাপাশি টিভি এবং প্রিন্ট বিজ্ঞাপনগুলির জন্য ক্যাটওয়াক মডেলিং শুরু করেন। তিনি *স্টার একাডেমিতে* ভর্তি হওয়ার ঠিক আগে ১৭ বছর বয়স পর্যন্ত মডেলিং চালিয়ে যান।

কর্মজীবন
--------

হাই স্কুল থেকে স্নাতক হওয়ার পর, স্ক্যান্ডার *স্টার একাডেমির* জন্য অডিশন দেন, যা লেবাননে অবস্থিত একটি প্যান-আরব প্রতিভা অনুষ্ঠান যা সমগ্র আরব বিশ্বের তরুণ প্রতিভাদের একত্রিত করে এবং "স্টার" শিরোনামের জন্য প্রতিযোগিতা করতে হয়। ফেব্রুয়ারী ২০০৯-এ শুরু হওয়া অনুষ্ঠানের ষষ্ঠ মৌসুমে তার দেশের প্রতিনিধিত্ব করার জন্য নির্বাচিত তিনজন মিশরীয়দের মধ্যে তিনি ছিলেন একজন। স্ক্যান্ডার তার দুর্বল আরবি (তার প্রথম ভাষা ইংরেজি এবং দ্বিতীয় ফরাসি) পাশাপাশি তার পশ্চিমীকৃত চিত্রের কারণে ব্যাপক সমালোচনার সম্মুখীন হতে হয়। অনুষ্ঠানের চার মাস জুড়ে, তিনি বিভিন্ন ভাষায় (ইংরেজি, ফরাসি, স্প্যানিশ এবং ইতালীয়) গান গেয়েছিলেন। তিনি ছিলেন প্রতিযোগিতায় থাকা শেষ মিশরীয় এবং সেমিফাইনালে পৌঁছেছিলেন।

তিনি ৩ ফেব্রুয়ারী, ২০১০-এ তার প্রথম একক "মিশন ইজ ইউ" প্রকাশ করেন, যার জন্য তিনি সফল হওয়ার স্পষ্ট সম্ভাবনা নিয়ে উদীয়মান শিল্পীদের দেওয়া উত্সাহ পুরস্কার মেমা (মধ্যপ্রাচ্যের সঙ্গীত পুরস্কার) জিতেছিলেন। 

২০১১ সালে, ঘোষণা করা হয়েছিল যে স্ক্যান্ডারকে হার্বাল এসেন্স আরাবিয়ার মুখপাত্র হিসেবে বেছে নেওয়া হয়েছে। 

২০১২ সালে, স্ক্যান্ডার তার প্রথম স্টুডিও অ্যালবাম *অ্যাবাউট এ গার্ল* প্রকাশ করেন, যাতে তার লেখা তিনটি গান, একটি আরবি, টোটো কাটুগ্নোর "ল'ইতালিয়ানো" এর একটি নৃত্য কভার এবং ছয়টি অন্যান্য গান অন্তর্ভুক্ত ছিল। তার একক "তালু ঘান্নু মায়া" (টোটো কাটুগ্নোর কভার) এর সাফল্য একটি বৃহত্তর আরবি-ভাষী শ্রোতা অর্জন করেছে এবং আরব বিশ্বে আরও পরিচিতি লাভের পাশাপাশি অন্যান্য সঙ্গীত পুরস্কার এবং মনোনয়ন পেতে সাহায্য করেছে।

  

বর্তমানে স্ক্যান্ডার তার নতুন অ্যালবামের কাজ করছেন। তিনি এপ্রিল ২০১৭ সালে "খালাস খালাস" নামে তার প্রথম লেবানীয় একক এবং এর ভিডিও ক্লিপ মে ২০১৭ সালে প্রকাশ করেন।

তথ্যসূত্র
---------

1. ↑  "Lovely Lara's on a mission"। *7days*। ফেব্রুয়ারি ২৩, ২০১০। সংগ্রহের তারিখ মে ২৮, ২০১০।
2. ↑  لارا اسكندر: أنا مسيحية ولكن شهر رمضان يمثلن
**জম্বু দ্বীপ** পশ্চিমবঙ্গের দক্ষিণ বঙ্গোপসাগরের একটি দ্বীপ। এই দ্বীপটি পশ্চিমবঙ্গের দক্ষিণ চব্বিশ পরগনার অন্তর্গত। দ্বীপটি বকখালি বা ফ্রেজারগঞ্জ থেকে ৮ কিলোমিটার দক্ষিণ-পশ্চিমে অবস্থিত। দ্বীপটি জনমানব শূন্য। সমুদ্রের মাছ আহরণের মৌসুমে অর্থাৎ অকো্টবর- ফেব্রুয়ারি পর্যন্ত জেলেরা মাছ আহরণের জন্য এই দ্বীপে আসে। দ্বীপটি এখন পর্যটন এর প্রধান আকর্ষণ।

অতীতে দ্বীপটিতে নোয়াখালী ও চট্টগ্রাম থেকে জেলেরা মাছ ধরতে আসত ।[]

  

তিন দশক আগে একটি মামলার রায়ে সুপ্রিম কোর্টের তরফে জম্বুদীপে মানুষের পা ফেলা বন্ধ করতে বলা হয়েছিল। বাম আমলে তা কার্যকরও হয়। তার জেরে শুঁটকি মাছের কারবারও বন্ধ হয়ে গিয়েছিল অনেকটাই। ব্যবসায়ীরা নামখানা এবং সাগরে এসে ব্যবসা সরিয়ে নেন। তারপর থেকে ফ্রেজারগঞ্জ থানার অধীনে জম্বুদ্বীপ এক রকম পরিত্যক্ত গভীর অরণ্য দ্বীপ হিসেবেই পরিচিত। ফ্রেজারগঞ্জ জেটিঘাট থেকে প্রায় ৪৫ মিনিটে জম্বুদ্বীপ ঘুরে আসা যায়। তবে সেখানে নামার অনুমতি পান না পর্যটকেরা।

২০১৫ সালে রাজ্য সরকার নতুন করে চিন্তা-ভাবনা শুরু করে জম্বুদ্বীপকে নিয়ে। বকখালি, জম্বুদ্বীপ এবং সাগর মিলিয়ে একটি টুরিস্ট সার্কিট তৈরির কথাও চিন্তা করতে বলেছিলেন মুখ্যমন্ত্রী মমতা বন্দ্যোপাধ্যায়। ঠিক হয়, জম্বুদ্বীপে একটি জেটি,একটি শৌচাগার এবং একটি ফুডকোর্ট তৈরি করা হবে। সঙ্গে পর্যটকদের মনোরঞ্জনের জন্য কিছু হরিণও ছাড়া হবে। পরিকল্পনা এগোয় অনেকটাই। রাজ্য স্তরে বেশ কয়েকটি বৈঠক হয়। পরে নগরোন্নয়ন দফতরের কাছে প্রকল্প বাস্তবায়িত করতে ২ কোটি ৭৩ লক্ষ টাকাও পায় জিবিডিএ। কিন্তু তা কাজে লাগছে না। কারণ, ২০১৬ সালে রাজ্য সরকারের তরফে প্রকল্পে ছাড় দেওয়ার জন্য কেন্দ্রীয় পরিবেশ মন্ত্রকের অনুমোদন চাওয়া হয়।
সূত্রের খবর, সমুদ্রের অনেকটাই গভীরে ওই দ্বীপ বলে সেখানে উপকূল নিয়ন্ত্রণ আইন মেনেই এই প্রকল্পে ছাড় দিতে নারাজ কেন্দ্রীয় মন্ত্রক। তাই বাধ্য হয়েই এখন টাকা ফেরত নিয়ে অন্য কোনও প্রকল্পের কাজে লাগানোর তোড়জোড় শুরু করেছে জিবিডিএ। (আনন্দবাজার পত্রিকা, ২২ জানুয়ারি, ২০১৮)

ভৌগোলিক উপাত্ত
--------------

দ্বীপটি সমুদ্র সমতল থেকে মাত্র ১ মিটার উচু। জোয়ারের সময় দ্বীপের কিছু অংশ জলে ডুবে যায়।[] এই দ্বীপটি গঙ্গার ব-দ্বীপের অংশ।

পর্যটন
------

আরও
---

* চুকসার দ্বীপ
* ঘোড়ামারা দ্বীপ
* লোহচরা দ্বীপ

তথ্যসূত্র
---------

1. ↑  "Fisherman's eviction will finish jambudiwp forests"। সংগ্রহের তারিখ ১২ আগস্ট ২০১৬।
**টাউনি রবার্টস**, একজন মার্কিন প্রাক্তন পর্নোগ্রাফিক অভিনেত্রী।

জীবনী
-----

হাই স্কুলের পর রবার্টস ফ্যাশন এবং ডিজাইনের জন্য ইউটাতে কলেজে যান, কিন্তু ২ বছর পর ছেড়ে দেন এবং ক্যালিফোর্নিয়ার লস অ্যাঞ্জেলেসে খুচরা ব্যবস্থাপনায় চাকরি নেন। এই সময়েই তিনি ডেটন নামে আরেকজন পর্নস্টারের সাথে দেখা করেন এবং তার মাধ্যমে প্রাপ্তবয়স্কদের ব্যবসা সম্পর্কে জানতে পারেন।  রবার্টস হলিউডের কী ক্লাবে তার সাথে দেখা করেছিলেন, যা স্থানীয়দের কাছে লাইভ মিউজিকের জন্য সুপরিচিত ছিল। ডেটন ভিভিড এন্টারটেইনমেন্টের জন্য একটি চুক্তি তারকা হিসাবে কাজ করেছিলেন।

ব্যক্তিগত জীবন
--------------

টাউনি রবার্টস ডেভিড (ডিওসি) ও'কনারকে বিয়ে করেছেন। তিনি ২০০৬ সালের ডিসেম্বরের মাঝামাঝি সময়ে তার প্রথম সন্তানের জন্ম দেন।

তথ্যসূত্র
---------

1. 1 2  "Tawny Roberts"। IAFD.com। সংগ্রহের তারিখ ২০০৯-১০-৩১।
2. 1 2  "Tawny Roberts biography"। ২০০৭-০৫-২১ তারিখে মূল থেকে আর্কাইভ করা। সংগ্রহের তারিখ ২০০৭-০৫-০১।
3. ↑  "Tawny Roberts Biography"। *monstersandcritics.com*। ৭ ডিসেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৪।

বহিঃসংযোগ
---------

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে Tawny Roberts (ইংরেজি)
* ইন্টারনেট অ্যাডাল্ট ফিল্ম ডাটাবেজে Tawny Roberts
* অ্যাডাল্ট ফিল্ম ডাটাবেজে Tawny Roberts (ইংরেজি)
**ক্লদ ইউজিন ফ্লোকেট** (ইংরেজি: Claude Floquet; জন্ম: ৩ নভেম্বর, ১৮৮৪ - মৃত্যু: ২২ নভেম্বর, ১৯৬৩) কেপ উপনিবেশের আলিওয়াল নর্থ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **ক্লদ ফ্লোকেট**।

প্রথম-শ্রেণীর ক্রিকেট
---------------------

১৯০৪-০৫ মৌসুম থেকে ১৯১০-১১ মৌসুম পর্যন্ত ক্লদ ফ্লোকেটের প্রথম-শ্রেণীর খেলোয়াড়ী জীবন চলমান ছিল। ক্লদ ফ্লোকেট মূলতঃ উদ্বোধনী ব্যাটসম্যান হিসেবে খেলতেন।

১৯০৪-০৫ থেকে ১৯১০-১১ মৌসুম পর্যন্ত ছয় বছরের অধিক সময়ে মাত্র ছয়টি প্রথম-শ্রেণীর ক্রিকেট খেলায় অংশ নিয়েছিলেন ক্লদ ফ্লোকেট। মাঝারিসারি থেকে নিচেরসারিতে ডানহাতে ব্যাটিংয়ে নামতেন ও মাঝেমধ্যে মিডিয়াম পেস বোলিং করতেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ক্লদ ফ্লোকেট। ২৬ ফেব্রুয়ারি, ১৯১০ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।

১৯১০-১১ মৌসুমে দক্ষিণ আফ্রিকা দলের সাথে অস্ট্রেলিয়া গমন করেন। তবে, কোন টেস্টে অংশগ্রহণের সুযোগ ঘটেনি ক্লদ ফ্লোকেটের। ১৯০৯-১০ মৌসুমে ইংল্যান্ড দল দক্ষিণ আফ্রিকা গমনে আসে। জোহেন্সবার্গের ওল্ড ওয়ান্ডারার্স গ্রাউন্ডে সিরিজের তৃতীয় টেস্টে তিনি অংশ নেন। খেলায় তিনি ১ ও অপরাজিত ১১ রান তুলেন। এছাড়াও, বল হাতে নিয়ে ০/২৪ বোলিং পরিসংখ্যান গড়েন।

উদ্বোধনী ব্যাটসম্যান হিসেবে প্রথম-শ্রেণীর ক্রিকেটে অংশগ্রহণ করলেও অনিবার্য কারণবশতঃ একমাত্র টেস্টটিতে ৮ নম্বর অবস্থানে ব্যাট হাতে মাঠে নেমেছিলেন। এ খেলার মাধ্যমে ক্লদ ফ্লোকেটের প্রথম-শ্রেণীর খেলোয়াড়ী জীবনের সমাপ্তি ঘটে।

দেহাবসান
--------

২২ নভেম্বর, ১৯৬৩ তারিখে ৭৯ বছর বয়সে পোর্ট এলিজাবেথ এলাকায় ক্লদ ফ্লোকেটের দেহাবসান ঘটে। ঐ একই দিনে মার্কিন রাষ্ট্রপতি জন এফ. কেনেডি নিহত হয়েছিলেন। তার জ্যেষ্ঠ ভ্রাতা বার্ট্রাম ফ্লোকেট ট্রান্সভালের পক্ষে প্রথম-শ্রেণীর ক্রিকেটে অংশ নিয়েছেন।

তথ্যসূত্র
---------

1. ↑  "Claude Floquet"। *Cricinfo*। সংগ্রহের তারিখ ২৬ ডিসেম্বর ২০১৭।

আরও দেখুন
---------

* বিলি জাল্ক
* উইলিয়াম শল্ডার্স
* এক টেস্টের বিস্ময়কারী
* ১৯১২ ত্রি-দেশীয় প্রতিযোগিতা
* কোয়াজুলু-নাটাল ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে ক্লদ ফ্লোকেট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ক্লদ ফ্লোকেট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**বাংলাদেশ নৌবাহিনী জাহাজ** (সংক্ষেপেঃ বানৌজা) **শাহ পরান** মার্কিন যুক্তরাষ্ট্রে নির্মিত বাংলাদেশ নৌবাহিনীর **এলসিইউ ১৬১২-শ্রেণীর** একটি **ল্যান্ডিং ক্রাফট ইউটিলিটি** (এলসিউই) জাহাজ। এই জাহাজটিকে অ্যাভনডেল শিপইয়ার্ডস, নিউ অরলিন্স, লস অ্যাঞ্জেলেসে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি সেনাসদস্য, রসদ, অস্ত্র ও গোলাবারুদ এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।

ইতিহাস
------

অ্যাভনডেল শিপইয়ার্ডে নির্মিত জাহাজটিকে ১৯৫৪ সালের মে মাসে পানিতে ভাসানো হয়। সত্তরের দশকের শেষ পর্যন্ত এটি মার্কিন যুক্তরাষ্ট্রের সেনাবাহিনীতে সার্ভিস প্রদান করে। পরবর্তীতে ১৯৯১ সালের এপ্রিল মাসে এটিকে বাংলাদেশ নৌবাহিনীতে স্থানান্তর করা হয় এবং জাহাজটি পুনঃসংস্করণের পর ১৬ মে, ১৯৯২ সালে কমিশন করা হয়।

বৈশিষ্ট্য ও যান্ত্রিক কাঠামো
----------------------------

**বানৌজা শাহ পরান** জাহাজটির দৈর্ঘ্য ৪১.১ মিটার (১৩৫ ফু), প্রস্থ ৮.৮ মিটার (২৯ ফু) এবং গভীরতা ১.৯ মিটার (৬.২ ফু)। জাহাজটিতে রয়েছে ৪টি ডেট্রয়েট ৬-৭১ ৬৯৬ এইচপি (৫০৮ কিলোওয়াট) ডিজেল ইঞ্জিন। যার ফলে জাহাজটির সর্বোচ্চ গতিবেগ ১১ নট (২০ কিমি/ঘ; ১৩ মা/ঘ)। এটি ১৪ জন জনবল নিয়ে একনাগাড়ে ৭ দিন অভিযান পরিচালনার পাশাপাশি ১৭০ টন কার্গো বহন করতে সক্ষম। জাহাজটির সম্পূর্ণ ওজন ৩৭৫ টন।

রণসজ্জা
-------

দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:

* ২টি **সিআইএস-৫০** ১২.৭ মিমি বিমান-বিধ্বংসী মেশিনগান।
* এছাড়াও যুদ্ধকালীন বিশেষ পরিস্থিতিতে জাহাজটিতে ৪টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র **কিউডব্লিউ-২** ম্যানপ্যাড মোতায়েন করা যায়।

তথ্যসূত্র
---------

1. ↑  "Landing Craft Tank Photo Index"। *www.navsource.org*। সংগ্রহের তারিখ ২০২১-১২-০৭।
2. ↑  "BNS SHAH PORAN"। ২০১২-০৭-০৫।

প্রবেশদ্বার: বাংলাদেশ বাংলাদেশ সামরিক বাহিনী
যুবতী স্বাস্থ্য সচেতনতা অধিবেশন
স্বাস্থ্য হলো শরীরিক ও মানসিক সুস্থতা। জন্ম ও মৃত্যুর মাঝে মানুষকে তার চারপাশের সামাজিক ও প্রাকৃতিক পরিবেশের উপর নির্ভশীল হয়ে থাকতে হয়। এই উভয় প্রকার পরিবেশ মানুষের শারীরিক ও মানসিক স্বাস্থ্যকে প্রভাবিত করে। স্বাস্থ্য সচেতনতা হলো কিছু অভ্যাসের আচরণ, যার দ্বারা আমরা শারীরিক ও মানসিকভাবে সুস্থ ও স্বাভাবিক জীবনযাপন করতে পারি। 'স্বাস্থ্যই সম্পদ'- এটি একটি বহু পরিচিত বাক্য। স্বাস্থ্যকর জীবনযাপনের জন্য সকল নাগরিকের স্বাস্থ্য সচেতনতা দরকার।
স্বাস্থ্য সচেতনতার নানা দিক গুলো নিয়ে এভাবে ভাগ করা যায়।  

দৈনন্দিন কাজ কর্মে স্বাস্থ্য সচেতনতা।  

খাদ্যাভাসে স্বাস্থ্য সচেতনতা।  

অসুখ নিয়ে স্বাস্থ্য সচেতনতা।  

আচার আচরনে স্বাস্থ্য সচেতনতা।

দৈনন্দিন কাজ কর্মে স্বাস্থ্য সচেতনতায় থাকবে পরিস্রুত পানীয় জল পান করা, শৌচের পরে ও খাওয়ার আগে সাবান দিয়ে হাত ধোয়া। স্বাস্থ্যবিধিসম্মত শৌচাগার ব্যবহার করা। ইত্যাদি।

খাদ্যাভাসে স্বাস্থ্য সচেতনতায় থাকবে ক্ষতিকর খাদ্য ও পানীয় ব্যবহার না করা। মাদক সেবন থেকে দুরে থাকা। ভেজাল খাদ্য নিয়ে সচেতন থাকা।

অসুখ নিয়ে স্বাস্থ্য সচেতনতায় উল্লেখ করা যায় অসুখের কারণ জানা। অসুখের সময় পথ্যের ব্যবহার ভুল ধারণা আছে, সেখান থেকে মুক্ত থাকা। অপ্রয়োজনীয় ও ক্ষতিকর ওষুধ ব্যবহার থেকে বিরত থাকা। যুক্তিযুক্ত চিকিৎসা ব্যবস্থার প্রচলন দরকার।

আচার আচরনে স্বাস্থ্য সচেতনতায় বলা য়ায় পরিবেশকে নির্মল ও পরিচ্ছন্ন রাখা। যত্র তত্র আবর্জনা না ফেলা। সামাজিক জীবনযাপন করা। পরিবেশকে নির্মল রাখার গুরুত্বপূর্ণ দিক হলো ১) বাতাসের মান বজায় রাখা। বাতাসে কার্বনের পরিমান কমানো। ২) ভূপৃষ্ঠ ও ভূগর্ভস্থ জলকে দূষণমুক্ত রাখা। ৩) বিষাক্ত বস্তু ও বিপজ্জনক বর্জ্য সংস্পর্শ এড়ানো।
রাঁচি জেলা ঝাড়খণ্ড রাজ্যের চব্বিশটি জেলার মধ্যে একটি। এই অঞ্চলটি মাগধ সাম্রাজ্যের নিয়ন্ত্রণে ছিল, তখন এটি সম্রাট অশোকের অধীনে মৌর্য সাম্রাজ্যের একটি অংশ এবং পরবর্তীকালে গুপ্ত সাম্রাজ্যের একটি অংশ ছিল। গুপ্ত সাম্রাজ্যের পতনের পর ফানিমুকুট নামে এক কিংবদন্তি রাজা নাগবংশী রাজবংশ প্রতিষ্ঠা করেছিলেন এবং এর পরে বেশ কয়েক শতাব্দী ধরে ছোট নাগপুর মালভূমি অঞ্চলের নিয়ন্ত্রণ করেছিলেন।

নিকট ইতিহাস
-----------

ছোট নাগপুর মালভূমি অঞ্চলে ১৪০০ খ্রিস্টপূর্বাব্দে বেশ কয়েকটি *লোহার ধাতুমল*, *পাত্র রাখার ঝুড়ি*, *লোহার সরঞ্জাম* ব্যবহারের প্রাথমিক প্রমাণ পাওয়া গিয়েছে।  সমুদ্রগুপ্ত বর্তমান ছোটা নগপুর অঞ্চলে যাত্রা করার সময় মহানদী উপত্যকার দক্ষিণ কোসালা রাজ্যের বিরুদ্ধে প্রথম আক্রমণ পরিচালনা করেছিলেন।

মধ্যযুগীয় সময়কাল
------------------

নাগবংশী রাজবংশ এই অঞ্চলে শাসন করছিল। আকবর দ্য গ্রেট আকবরের মুঘল সিংহাসনে যোগদানের আগ পর্যন্ত এই অঞ্চলটি যেকোনও রকমের বাহ্যিক প্রভাব থেকে মুক্ত ছিল। ১৫৮৫ সালে, আকবরের বাহিনী কোকরাহ'র রাজা মধু সিংহকে পরাজিত করে এই অঞ্চলের সম্পদ কাজে লাগিয়েছিল। নাগবংশী রাজবংশ মুঘল সাম্রাজ্যের অনুগত হয়ে ওঠে।

পরে আকবরের পুত্র জাহাঙ্গীর বিহারের রাজ্যপাল ইব্রাহিম খানের নেতৃত্বে তাঁর বাহিনী প্রেরণ করেন এবং পঁয়তাল্লিশতম কোখরাহ প্রধান দুর্জন সালকে দিল্লী এবং পরে গোয়ালিয়রে বারো বছরের জন্য বন্দী করেন। পরে কোখরাহতে তাকে পুনঃপ্রতিষ্ঠিত করে শ্রদ্ধা নিবেদন করা হয়েছিল। অষ্টাদশ শতকে রাজা রঘুনাথ শাহ বেশ কয়েক বছর শাসন করেছিলেন। তিনি কবি ছিলেন, তিনি বেশ কয়েকটি মন্দিরও নির্মাণ করেছিলেন। পরে এই অঞ্চলটি শেষ পর্যন্ত ব্রিটিশদের অধীনে চলে আসে।

ব্রিটিশ রাজ
-----------

১৭৫৭ সালে পলাশীর যুদ্ধের পরে, ব্রিটিশ রাজ ভারতীয় উপমহাদেশের উপর তার দৃঢ় নিয়ন্ত্রণ প্রতিষ্ঠা করে। ১৭৬৫ সালে, ছোট নাগপুর অঞ্চলও তাদের নিয়ন্ত্রণে চলে যায়। ব্রিটিশরা ১৭৭২ সালে নাগবানসী মহারাজার সাথে একটি চুক্তি করেছিল। এই প্রশাসন বেশি দিন স্থায়ী হতে পারেনি। ১৮১৭ সালে রাঁচি জেলা সহ পার্শ্ববর্তী অঞ্চলগুলি সরাসরি রামগড়ের ম্যাজিস্ট্রেট দ্বারা পরিচালিত হয়েছিল।

অসন্তুষ্ট জনগণ ১৮১১, ১৮২০ এবং ১৮৩১ সালে বিভিন্ন বিদ্রোহের সৃষ্টি করেছিল। এই বিদ্রোহগুলি নিয়ন্ত্রণ করতে এবং আরও ভাল প্রশাসনের জন্য ১৮৩৩ সালে *সাউথ-ওয়েস্টার্ন ফ্রন্টিয়ার এজেন্সি* নামে একটি পৃথক প্রদেশ গঠিত হয়েছিল যার মধ্যে ছোট নাগপুর অঞ্চল ও ধলভূমের সংলগ্ন অঞ্চল অন্তর্ভুক্ত ছিল।

তথ্যসূত্র
---------

1. ↑  Singh, Upinder (২০০৮)। *A History of Ancient and Early Medieval India: From the Stone Age to the 12th Century* (ইংরেজি ভাষায়)। Pearson Education India। পৃষ্ঠা 220। আইএসবিএন 9788131711200।
2. ↑  Sharma, Tej Ram (১৯৭৮)। *Personal and Geographical Names in the Gupta Inscriptions*। Concept Publishing Company। পৃষ্ঠা 258।
***নভেম্বর রেইন*** ২০১৪ সালের একটি নেপালি ভাষার চলচ্চিত্র যা পরিচালনা করেছেন দীনেশ রাউত এবং প্রযোজনা করেছেন আরিয়ান সিগডেল ও সুনীল গিরি। চলচ্চিত্রে নভেম্বর মাসে অস্বাভাবিক বৃষ্টিপাত রয়েছে যা আয়ুষ (আরিয়ান সিগডেল) এবং শীতল (নম্রতা শ্রেষ্ঠা) এর জীবনে পরিবর্তন এনেছে। এটি ২০১৪ সালে বিশ্বব্যাপী মুক্তি পেয়েছিল।

পটভূমি
------

শীতল (নম্রতা শ্রেষ্ঠা) জন্ম থেকেই হৃদরোগে আক্রান্ত ছিলেন। তাকে বাঁচাতে এবং তার জীবনের শেষ ইচ্ছা বজায় রাখার জন্য, অমিতেশ শাহ অভিনীত ডঃ শর্মা (শিতালের বাবা) অবৈধভাবে আয়ুষের (আরিয়ান সিগডেল) সাথে শিতালের হৃৎপিণ্ড অদলবদল করে, যে একই দিনে জন্মগ্রহণ করে। এরপর তিনি আয়ুষের আসল পিতামাতার কাছে তাকে মৃত বলে দাবি করে। পরবর্তীতে, একজন নার্স আয়ুষকে দত্তক নিয়ে ধরেনে লালন-পালন করে। নার্সের মৃত্যুর পর আয়ুষ জানতে পারে যে সে তার আসল মা নয় পরে ডঃ শর্মাকে খুঁজতে এবং সত্য জানতে সে কাঠমান্ডু ভ্রমণ করে।

আয়ুষের একতরফা প্রেমিকা দালি (চুলথিম দোলমা) তাকে অনুসরণ করে কাঠমান্ডুতে যান যেখানে তিনি তার সত্যিকারের বাবা-মাকে সাহায্য করেন যারা কঠিন সময়ে বসবাস করছেন এবং ঋণের মধ্যে ছিলেন। তার প্রকৃত বাবা-মাকে তাদের আর্থিক সমস্যা থেকে সাহায্য করে, আয়ুষ বুঝতে পারে যে তার জীবন শীঘ্রই শেষ হতে যাচ্ছে।

শীতল ও আয়ুষ যারা একে অপরের প্রতি প্রেমে পড়ে গিয়েছিল (তাদের আগের ইতিহাস অজানা) এরপর একবার আয়ুষ সত্য জানতে পারলে, সে শিতালকে সবদিক থেকে উপেক্ষা করে। শিতাল তার অনুভূতি থেকে মুক্তি পেতে পারে না যখন সে বুঝতে পারে যে আয়ুষ তাকে উপেক্ষা করছে এবং আয়ুষ ইতোমধ্যে মৃত্যুর দিকে এগিয়ে আসছে।

আয়ুষ শীতল এবং দলি উভয়ের জন্য একটি বিশাল বেদনা রেখে যায় এবং যখনই বৃষ্টি হয় তারা তাদের প্রিয় আয়ুষের স্মৃতিতে বৃষ্টিতে নিজেদের হারিয়ে ফেলে।

শ্রেষ্ঠাংশে
-----------

* আয়ুষের চরিত্রে আরিয়ান সিগডেল
* শীতল চরিত্রে নম্রতা শ্রেষ্ঠা
* দুলির চরিত্রে চুলথিম ডলমা
* শর্মা চরিত্রে অমিতেশ শাহ

অভ্যর্থনা
---------

নভেম্বর রেইন তার উদ্বোধনী দিনেই প্রায় ২০ লাখ নেপালি রুপী আয় করে। মাত্র দুই দিনে মোট আয় ছিল ৬৫ লাখ রুপী। নভেম্বরের রেইন দর্শকদের মধ্যে সমালোচনামূলকভাবে প্রশংসিত হয়েছে। নভেম্বর রেইন ইতিবাচক পর্যালোচনা পেয়েছে এবং ২ কোটিরও বেশি রুপী আয় করেছে।

তথ্যসূত্র
---------

1. ↑  "Nepali movie November rain"। Xnepali.net। ২০১৪-১২-০৫।
2. ↑  "References"। Nepali Movie Database। ২৬ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৪।
3. ↑  "November rain 2day income public box office"। Timeskhabar.net। ২০১৪-০৪-২৭। ২০১৭-০৯-০৯ তারিখে মূল থেকে আর্কাইভ করা। সংগ্রহের তারিখ ২০২১-০৩-২৫।

বহিঃসংযোগ
---------

* ইন্টারনেট মুভি ডেটাবেজে *নভেম্বর রেইন*  (ইংরেজি)
**সিয়াসাতনামা** (ফার্সি: سياست نامه, "*সরকারের গ্রন্থ*") **সিয়ারুল মুলুক** (আরবি:سیرالملوك, i.e.: "*রাজাদের জীবন*") নামেও পরিচিত, হল সেলজুক সাম্রাজ্যের সুলতান আল্প আরসালান ও প্রথম মালিক শাহের উজির, নিজামিয়ার প্রতিষ্ঠাতা নিজামুল মুলকের লেখা বই। সেলজুক সাম্রাজ্যের প্রশাসনিক প্রধান হিসেবে নিজামুল মুলক দীর্ঘ ৩০ বছর যাবত বিপুল ক্ষমতা ভোগ করেন। মজবুত প্রশাসনিক কাঠামো গড়ে তোলায় তিনি দায়িত্বশীল ছিলেন। শাসনের ক্ষেত্রে তার মতামত সিয়াসাতনামায় উল্লেখিত হয়েছে।
সিয়াসাতনামা।

বইটি একাদশ শতকে ফারসি ভাষায় লেখা হয়েছে। সরকার, প্রশাসন ও জাতি কর্তৃক সম্মুখীন হওয়া সমস্যা নিয়ে বই লেখার জন্য মালিক শাহের অনুরোধে এই বই লেখা হয়। এই বই আইন ও সংবিধান এর মর্যাদা পায়। এতে ধর্ম, রাজনীতি নিয়ে ৫০টি অধ্যায় ও অন্যান্য বিষয়ে ১১টি অধ্যায় রয়েছে যা নিজামের হত্যার পূর্বে সংক্ষিপ্তরূপে লেখা হয়। একে সরকারের বাস্তবতা ও একে কীভাবে চালিত করতে হবে সে বিষয়ে শাসকের জন্য নির্দেশনা স্বরূপ দেখা হয়। এতে সৈনিক, পুলিশ, গোয়েন্দা ও অর্থ কর্মকর্তার কাজ তুলে ধরা হয়েছে। শাসকের জন্য ন্যায়বিচার ও ধর্মীয় প্রয়োজনীয়তা নিয়ে নৈতিক উপদেশ এতে উল্লেখ রয়েছে। নিজামুল মুলক ন্যায়বিচার নিয়ে নিজের দৃষ্টিভঙ্গি এতে তুলে ধরেছেন। তিনি বলেন যে সব শ্রেণীকেই তাদের প্রাপ্য দিতে হবে এবং দুর্বলদের রক্ষা করতে হবে। যখন সম্ভব ন্যায়বিচার সাধারণ ও মুসলিম আইনের দ্বারা অস্বীকার করা হবে শাসক আল্লাহর কাছে দায়ী থাকবে।

এর মূল ইসলামে প্রোথিত, কিছু ক্ষেত্রে ইসলামপূর্ব পারস্যেও এর উৎস রয়েছে। সিয়াসাতনামাকে ১২ শতকের পারস্যের অভিজাতদের তাদের পূর্ব সভ্যতার প্রতি দৃষ্টিভঙ্গি ও আমলাতন্ত্রের প্রক্রিয়া নিয়ে আলোকপাতকারী হিসেবে দেখা হয়। এটি ইসলামপূর্ব বিষয় থেকেও উপাদান লাভ করেছে।

এর সর্বপ্রাচীন পান্ডুলিপি ইরানের তাব্রিজ জাতীয় গ্রন্থাগারে রক্ষিত রয়েছে। ১৮৯১ সালে এটি সর্বপ্রথম ফরাসি ভাষায় অনুদিত হয়।

বহিঃসংযোগ
---------

* গুগল বুকসে ১৮৯৩ সালে চার্লস স্কেফারের অনুবাদ

আরও দেখুন
---------

* পারস্য সাহিত্য
* মিরর ফর প্রিন্সেস
* নসিহতনামা

তথ্যসূত্র
---------

1. ↑  Esposito, John *Dictionary of Islam* p. 235
2. ↑  Morgan, David *Medieval Persia 1040-1797* p. 29
3. ↑  Economic Thought of Nizam Al-Mulik Al-Tusi[*স্থায়ীভাবে অকার্যকর সংযোগ*]
4. ↑  NIZAM al-Mulk
5. ↑  Lapidus, Ira *A History of Islamic Societies* p. 151
6. 1 2  Morgan, David *Medieval Persia 1040-1797* p. 30

* Esposito, John *Dictionary of Islam* (Oxford University Press, 2004) আইএসবিএন ৯৭৮-০-১৯-৫১২৫৫৯-৭
* Lapidus, Ira *History of Islamic Societies* (Cambridge University Press, 2002) আইএসবিএন ৯৭৮-০-৫২১-৭৭৯৩৩-৩
* Morgan, David *Medieval Persia 1040-1797* (Longman, 1988) আইএসবিএন ৯৭৮-০-৫৮২-৪৯৩২৪-৭
* Khismatulin, Alexey. ‘To Forge a Book in the Medieval Ages: Nezām al-Molk’s Siyar al-Moluk (Siyāsat-Nāma)’ in *Journal of Persianate Studies* 1 (2008), pp. 30–66. See at
* Khismatulin, Alexey. Two Mirrors for Princes Fabricated at the Saljūq Court: Nizām al-Mulk’s *Siyar al-mulūk* and al-Ghazālī’s *Nasīhat al-mulūk* in *The Idea of Iran: the age of the great Saljuqs* (forthcoming in Feb. 2013)
**হাড়িয়া মণ্ডল**কে (স্থানভেদে **হারিয়া মণ্ডল** বা **হারিয়া মেচ**) অসম-এর কোচদের আদি পুরুষ বলে গণ্য করা হয়৷ জানামতে,তিনি বর্তমান গোয়ালপাড়া জেলার খুণ্টাঘাট পরগনার চিকনগ্ৰাম নামক গাঁয়ের বাসিন্দা ছিলেন।

জীবনী
-----

হাড়িয়া মণ্ডলের বাবার নাম দম্বাম্বু মেচ। তারা ছিলেন মেচ বা কোচবংশীয় মানুষ। হাজো নামে কামরূপের এক অংশের একজন ছোট শাসনকৰ্তার কন্যা হীরা ও জীরার সাথে হাড়িয়া মণ্ডলের বিবাহ হয়। হীরা ও জীরার গর্ভে যথাক্ৰমে বিশু ও শিশু নামে দুটি পুত্রের জন্ম হয়।

হাড়িয়া মণ্ডল তার গ্রাম চিকনগ্ৰামের বারো ঘর মেচ বা কোচ পরিবারের ওপর মণ্ডল হিসাবে নিযুক্ত হয়েছিলেন। এই সময়ে তার ফুলগুরির ভূইঞাদের সাথে সংঘৰ্ষ হয় এবং তাকে ভূইঞারা কিছুদিন বন্দী করে রাখে। পরবৰ্ত্তীকালে তিনি ভূঞার বশ্যতা স্বীকার করেন এবং বার্ষিক কর পরিশোধ করতে বাধ্য হন।

হাড়িয়া মণ্ডলের মৃত্যুর পরে তার পুত্ৰ বিশু মণ্ডল পদ লাভ করেন এবং ভূঞাদের আক্ৰমণ করে দমন করতে সক্ষম হন।

তথ্যসূত্র
---------

1. 1 2 3  ’অসমর ইতিহাস’ (২০০৭)-ড° নিশিপদ দেব চৌধুরী, চেনেহী বেগম, ড° শান্ত বৰ্মণ; অসম সাহিত্য সভা
2. ↑  গোহাঞি বরুয়া, পদ্মনাথ (১৯৩৭)। *চিত্র অসমৰ বুৰঞ্জী*। লীলা এজেঞ্চি। পৃষ্ঠা ১২৫।
**হাতাই প্রদেশ** (তুর্কি: *Hatay ili* , উচ্চারিত [ˈhataj]) হল তুরস্কের দক্ষিণতম প্রদেশ। এটি প্রায় সম্পূর্ণরূপে আনাতোলিয়ার বাইরে লেভানটাইন সাগরের পূর্ব উপকূলে অবস্থিত। প্রদেশটি এর দক্ষিণ ও পূর্বে সিরিয়া এবং উত্তরে তুর্কি আদানা প্রদেশের ও ওসমানিয়ের সীমান্ত রয়েছে।এটি সিলিসিয়ার সাংস্কৃতিক অঞ্চল বরাবর একটি বৃহৎ উর্বর সমভূমি, কুকুরোভার অংশ এবং এর প্রশাসনিক রাজধানী হল আন্তাকিয়া।

প্রদেশের উপর সার্বভৌমত্ব প্রতিবেশী সিরিয়ার সাথে বিরোধ রয়ে গেছে, যে দাবি করে যে প্রদেশটির জনসংখ্যাগত আরব সংখ্যাগরিষ্ঠতা ছিল এবং প্রথম বিশ্বযুদ্ধের পর ফ্রান্স কর্তৃক সিরিয়া দখলের পরের বছরগুলিতে সিরিয়ার ফরাসি ম্যান্ডেটের শর্তের বিরুদ্ধে নিজেদের থেকে আলাদা করা হয়েছিল।  যদিও দুই দেশ তাদের ভূখণ্ড নিয়ে বিরোধে সাধারণভাবে শান্তিপূর্ণ রয়ে গেছে, সিরিয়া কখনই আনুষ্ঠানিকভাবে তাদের দাবি প্রত্যাখ্যান করেনি এবং এখনও সরকারী মানচিত্রে এটিকে তার সীমান্তের মধ্যে দেখায়।

তথ্যসূত্র
---------

1. ↑  "Turkey: Major cities and provinces"। citypopulation.de। সংগ্রহের তারিখ ২০২০-১২-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Karagiannis, Emmanuel (২০১৩-১০-১৮)। *Energy and Security in the Caucasus* (ইংরেজি ভাষায়)। Routledge। পৃষ্ঠা 76। আইএসবিএন 978-1-134-54742-5।
3. ↑  Darke, Diana (২৪ জানুয়ারি ২০১৮)। "How historical Afrin became a prize worth a war"। *www.bbc.com*। BBC। সংগ্রহের তারিখ ৩০ নভেম্বর ২০২০।
একটি পাঁচলোহা মূর্তি
স্বামীমালাই ব্রোঞ্জ আইকনগুলি তামিলনাড়ুর স্বামীমালাইতে তৈরি ব্রোঞ্জের প্রতিমা এবং মূর্তি বোঝায়। এটি ২০০৮-০৯ সালে ভারত সরকার কর্তৃক ভৌগোলিক নিদের্শক হিসাবে স্বীকৃতি পেয়েছে।

ইতিহাস
------

চোল সাম্রাজ্যের শাসনামলে প্রথম রাজা রাজা থানজাবরে বৃহদেশ্বর্বর মন্দির নির্মাণের জন্য একদল ভাস্করদের নিযুক্ত করেছিলেন। ভাস্করগণ আইরাভাটেশ্বার মন্দিরের জন্য মূর্তি ফেলতে সহায়তা করেছিলেন এবং পরে স্বামীমালাইতে বসতি স্থাপন করেছিলেন।

উৎপাদন
------

আইকনগুলির উচ্চতা ৬ ফুট (১.৮ মি) থেকে ১২ ফুট (৩.৭ মি) পর্যন্ত হয়। গুণগতমান বজায় রাখতে উত্পাদনটি নিবিড়ভাবে নিয়ন্ত্রিত এবং সংখ্যায় সীমিত। তৈরি মূর্তিগুলিতে মূলত হিন্দু দেবদেবীদের অন্তর্ভুক্ত রয়েছে। প্রয়োজনীয় অন্যান্য প্রাণীগুলির আইকন, পুরুষ এবং স্ত্রীলোকদের চিত্রও দেওয়া হয় মোম কাস্টিংয়ের কৌশলটি ব্যবহার করে মূর্তিগুলি তৈরি করা হয় এবং কাস্ট দুটি ধরনের হতে পারে - শক্ত এবং ফাঁকা।

সলিড মোমের কাস্টগুলি ঐতিহ্যগতভাবে ব্যবহৃত হয় এবং প্রয়োজনীয় চিত্রের মডেলটি মোম দ্বারা ভরা ছাঁচ হিসাবে নিক্ষেপ করা হয়, প্ল্যাটানাস ওরিয়েন্টালিস এবং গ্রাউন্ড বাদাম তেল থেকে ৪:৪:১ অনুপাতের মধ্যে রজনের সাথে খাঁটি মৌমাছি মোম মিশ্রিত করে। মোম প্যাটার্নটি বিভিন্ন কাদামাটি থেকে তৈরি প্রতিটি স্তরকে বিনিয়োগ হিসাবে পরিচিত মাটির তিনটি স্তর দিয়ে প্রলেপ দেওয়া হয়। কাবেরি নদীর বিছানা থেকে কাঁচা ধানের কুঁচি দিয়ে সূক্ষ্ম দোআঁশ বা জলাভূমি সংগ্রহ করা মাটির প্রথম গোলাটি তৈরি করা হয়, দ্বিতীয় স্তরের বালির সাথে ধানের ক্ষেত থেকে মাটির মিশ্রণ করে এবং তৃতীয় স্তরটি মিশ্রণ হয় মাটির সাথে মোটা বালির। বড় মূর্তির জন্য, ধাতব রড ব্যবহার করে কাদামাটির আবরণ আরও শক্তিশালী করা হয়।

মোমটি সরাতে ছাঁচটি উত্তপ্ত করা হয় এবং গলিত ধাতুটি ছাঁচে গেলে দেওয়া হয়। ঐতিহাসিক সময়ে, গলিত ধাতুটি পাঁচটি ধাতুর একটি মিশ্রণ ছিল: স্বর্ণ, রৌপ্য, তামা, দস্তা এবং সীসা, যা পাঁচলোহ নামে পরিচিত। স্বর্ণ ও রৌপ্য যেহেতু ব্যয়বহুল, তাই তারা টিন এবং লোহা দ্বারা প্রতিস্থাপিত হয়। একবার ধাতব শীতল হয়ে গেলে, ছাঁচটি নষ্ট হয়ে যায় এবং আইকনটি তৈরি করতে ধাতব মূর্তিটি আরও পোলিশ করা হয়।

তথ্যসূত্র
---------

1. ↑  Sthapathy, D. Radhakrishna; Sthapathy, D. Srikanda (২০০৮)। *Masters of Fire: Hereditary Bronze Casters of South India* (ইংরেজি ভাষায়)। David Brown Book Company। আইএসবিএন 978-3-937203-37-9।

আরও দেখুন
---------

* বিড্রিওয়্যার
* মহীশুর রোজউড ইনলে
* মহীশুর স্যান্ডেল সোপ
**নব্য উপনিবেশবাদ** হলো পুঁজিবাদ, বিশ্বায়ন ও সাংস্কৃতিক সাম্রাজ্যবাদকে ব্যবহার করে উন্নয়নশীল দেশগুলোর উপর প্রভাব বিস্তারের নতুন কৌশল। পূর্ববর্তী ঔপনিবেশিক পদ্ধতিগুলোর মতো এই ব্যবস্থায় প্রত্যক্ষ সামরিক নিয়ন্ত্রণ কিংবা অপ্রত্যক্ষ রাজনৈতিক নিয়ন্ত্রণের প্রয়োজন পড়ে না। 
১৯৫৬ সালে ফরাসি দার্শনিক জঁ-পল সার্ত্র পরিভাষাটি উদ্ভাবন করলেও কোয়ামে এনক্রুমাহ এটি প্রথম ব্যবহার করেন। ১৯৬০-এর দশকে আফ্রিকার দেশগুলির বিউপনিবেশায়ন প্রসঙ্গে তিনি পরিভাষাটি ব্যবহার করেন। নব্য উপনিবেশবাদের ধারণাটি জঁ-পল সার্ত্র (উপনিবেশবাদ এবং নব্য উপনিবেশবাদ, ১৯৬৪) এবং নোম চম্‌স্কির (ওয়াশিংটন সংযোগ এবং তৃতীয় বিশ্বে ফ্যাসিবাদ, ১৯৭৯) এর মতো পশ্চিমা চিন্তাবিদদের কাজেও আলোচিত হয়েছে।

প্রথম দিকে নব্য উপনিবেশবাদ ইউরোপীয় দেশগুলির সাথে তাদের পূর্ববর্তী উপনিবেশগুলির বিশেষত দ্বিতীয় বিশ্বযুদ্ধের পরে স্বাধীন হওয়া আফ্রিকার দেশগুলির অব্যাহত অর্থনৈতিক ও সাংস্কৃতিক সম্পর্ককে আলোচনায় নিয়ে আসে। ঘানার প্রাক্তন রাষ্ট্রপতি কোয়ামে এনক্রুমাহ (১৯৬০–৬৬) এই পরিভাষাটি তৈরি করেছিলেন যা ১৯৬৩ সালে আফ্রিকার সহযোগিতা সংস্থার সনদের প্রস্তাবনায় অন্তর্ভুক্ত করেন। পরিভাষাটি ১৯৬৫ সালে প্রকাশিত তাঁর ‘নব্য উপনিবেশবাদ, সাম্রাজ্যবাদের শেষ পর্যায়’ (১৯৬৫) বইয়ের শিরোনামও ছিল। এনক্রুমাহ যুদ্ধ পরবর্তী বিংশ শতাব্দীর প্রেক্ষাপটে লেনিনের ‘সাম্রাজ্যবাদঃ পুঁজিবাদের সর্বোচ্চ স্তর’ (১৯১৭) পুস্তিকাটিতে উপস্থাপিত সামাজিক-অর্থনৈতিক ও রাজনৈতিক যুক্তিগুলিকে তাত্ত্বিকভাবে বিকশিত ও প্রসারিত করেছিলেন। এই পুস্তিকাটি ঊনিশ শতকের সাম্রাজ্যবাদকে ভূ-রাজনৈতিক শক্তির যৌক্তিক প্রসার হিসাবে চিহ্নিত করে যা পুঁজিবাদের রাজনৈতিক অর্থনীতির আর্থিক বিনিয়োগের চাহিদা মেটাতে সহায়তা করে।

‘নব্য-উপনিবেশবাদ, সাম্রাজ্যবাদের শেষ পর্যায়’ বইটিতে, কোয়ামে এনক্রুমাহ লিখেছেন: 

> উপনিবেশবাদের স্থলে সাম্রাজ্যবাদের প্রধান হাতিয়ার হিসাবে আজ পৃথিবীতে অস্তিত্বশীল নব্য উপনিবেশবাদ যা উপনিবেশবাদের মতোই পুঁজিবাদী দেশগুলোর সামাজিক দ্বন্দ্ব রফতানি করার নবতর এক প্রচেষ্টা মাত্র। নব্য-উপনিবেশবাদের ফলাফল হিসেবে বিশ্বের স্বল্পোন্নত অংশগুলির উন্নয়নের চেয়ে আরো অধিকতর শোষণের উদ্দেশ্যে বৈদেশিক মূলধন ব্যবহার হয়। নয়া এই ব্যবস্থার অধীনে বৈদেশিক বিনিয়োগ বৃদ্ধি পেলেও ধনী ও দরিদ্র দেশগুলোর মাঝে ব্যবধান আরো বৃদ্ধি পায়। নব্য-উপনিবেশবাদের বিরুদ্ধে সংগ্রামের লক্ষ্য অবশ্য কম উন্নত দেশগুলোতে উন্নত বিশ্বের পুঁজির বিনিয়োগে বাঁধার সৃষ্টি নয়।এটা বরং স্বল্পোন্নত দেশগুলিকে আরো দরিদ্র করার লক্ষ্যে উন্নত দেশগুলোর আর্থিক শক্তির ব্যবহার রোধ করার চেষ্টা করে।
> 
> 
>

আরও দেখুন
---------

* উপনিবেশবাদ

তথ্যসূত্র
---------

1. ↑  Sartre, Jean-Paul (২০০১)। *Colonialism and Neocolonialism*। Psychology Press। আইএসবিএন 978-0-415-19146-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Arnold, Guy (৬ এপ্রিল ২০১০)। *The A to Z of the Non-Aligned Movement and Third World*। Scarecrow Press। পৃষ্ঠা 108। আইএসবিএন 978-1-4616-7231-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Vladimir Ilyich Lenin. *Imperialism, the Highest Stage of Capitalism*  ওয়েব্যাক মেশিনে আর্কাইভকৃত অক্টোবর ১১, ২০১৬ তারিখে. transcribed from Lenin's Selected Works, Progress Publishers, 1963, Moscow, Volume 1, pp. 667–766.
4. ↑  From the Introduction. Kwame Nkrumah. *Neo-Colonialism, The Last Stage of Imperialism*. First Published: Thomas Nelson & Sons, Ltd. London (1965). Published in the USA by International Publishers Co. Inc. (1966);
**দোমিনিক কোতারস্কি** (ক্রোয়েশীয়: Dominik Kotarski; জন্ম: ১০ ফেব্রুয়ারি ২০০০) হলেন একজন ক্রোয়েশীয় পেশাদার ফুটবল খেলোয়াড়। তিনি বর্তমানে গ্রিক ক্লাব পিএওকের হয়ে গোলরক্ষক হিসেবে খেলেন।

২০১৪ সালে, কোতারস্কি ক্রোয়েশিয়া অনূর্ধ্ব-১৪ দলের হয়ে ক্রোয়েশিয়ার বয়সভিত্তিক পর্যায়ে অভিষেক করেছিলেন।

প্রারম্ভিক জীবন
---------------

দোমিনিক কোতারস্কি ২০০০ সালের ১০ই ফেব্রুয়ারি তারিখে ক্রোয়েশিয়ার জাবোকে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

কোতারস্কি ক্রোয়েশিয়া অনূর্ধ্ব-১৪, ক্রোয়েশিয়া অনূর্ধ্ব-১৫, ক্রোয়েশিয়া অনূর্ধ্ব-১৬, ক্রোয়েশিয়া অনূর্ধ্ব-১৭, ক্রোয়েশিয়া অনূর্ধ্ব-১৮, ক্রোয়েশিয়া অনূর্ধ্ব-১৯, ক্রোয়েশিয়া অনূর্ধ্ব-২০ এবং ক্রোয়েশিয়া অনূর্ধ্ব-২১ দলের হয়ে খেলার মাধ্যমে ক্রোয়েশিয়ার প্রতিনিধিত্ব করেছেন। ২০১৪ সালের ১৯শে মে তারিখে তিনি প্রীতি ম্যাচে ক্রোয়েশিয়া অনূর্ধ্ব-১৪ দলের হয়ে আন্তর্জাতিক পর্যায়ে অভিষেক করেছেন।

তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের ক্রোয়েশিয়া অনূর্ধ্ব-২১ দলে স্থান পেয়েছেন।

তথ্যসূত্র
---------

1. ↑  "Croatia U21 Squad" [ক্রোয়েশিয়া অনূর্ধ্ব-২১ দল]। *espn.com* (ইংরেজি ভাষায়)। ইএসপিএন এফসি। ৭ জুলাই ২০২৩। ৭ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ৭ জুলাই ২০২৩।
2. ↑  "Croatia U21 - Detailed squad 2023" [ক্রোয়েশিয়া অনূর্ধ্ব-২১ – বিস্তারিত দল ২০২৩]। *transfermarkt.com* (ইংরেজি ভাষায়)। ট্রান্সফারমার্কেট। ৭ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ৭ জুলাই ২০২৩।

বহিঃসংযোগ
---------

* দোমিনিক কোতারস্কি – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে দোমিনিক কোতারস্কি (ইংরেজি) উইকিউপাত্তে এটি সম্পাদনা করুন
* সকারবেসে দোমিনিক কোতারস্কি (ইংরেজি) উইকিউপাত্তে এটি সম্পাদনা করুন
* বিডিফুটবলে দোমিনিক কোতারস্কি (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে দোমিনিক কোতারস্কি (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে দোমিনিক কোতারস্কি (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে দোমিনিক কোতারস্কি (ইংরেজি) উইকিউপাত্তে এটি সম্পাদনা করুন
বিষ্ণু কারণসাগরে আদিশেষের উপর হেলান দিয়ে বসে আছেন
**গর্ভোদকশায়ী বিষ্ণু** (সংস্কৃত: गर्भोदकशायी विष्णु, আইএএসটি: **Garbhodakaśāyī Viṣhṇu**) হল বিষ্ণুর একটি রূপ। গৌড়ীয় বৈষ্ণবধর্মে, সত্ত্ব-তন্ত্র বিষ্ণুর তিনটি ভিন্ন রূপ বর্ণনা করে - মহাবিষ্ণু, গর্ভোদকশায়ী বিষ্ণু এবং ক্ষীরোদকশায়ী বিষ্ণু (পরমাত্মা)। মহাবিশ্ব এবং এর বাসিন্দাদের রক্ষণাবেক্ষণে প্রতিটি রূপের আলাদা ভূমিকা রয়েছে।

সাহিত্য
-------

ভগবদ্গীতার ভাষ্য বিষ্ণুর এই রূপটি বর্ণনা করে:

> *বস্তুগত সৃষ্টির জন্য, কৃষ্ণের সম্পূর্ণ সম্প্রসারণ বিষ্ণুর তিনটি রূপকে ধরে নেয়। প্রথম, মহাবিষ্ণু, সমগ্র বস্তুগত শক্তি সৃষ্টি করেন, যা মহত্ত্ব নামে পরিচিত। দ্বিতীয়, গর্ভোদকশায়ী বিষ্ণু, বৈচিত্র্য সৃষ্টি করতে সমস্ত ব্রহ্মাণ্ডে প্রবেশ করেন এবং তৃতীয়, ক্ষীরোদকশায়ী বিষ্ণু, সমস্ত ব্রহ্মাণ্ডে সর্বব্যাপী পরমাত্মা হিসাবে বিচ্ছুরিত হন; প্রত্যেক জীবের হৃদয়ে, পরমাত্মা নামে পরিচিত। পরমাণুর মধ্যেও তিনি বিরাজমান। জীবনের লক্ষ্য হল কৃষ্ণকে জানা, যিনি প্রত্যেক জীবের অন্তরে পরমাত্মা, চার হাত বিশিষ্ট বিষ্ণু রূপে অবস্থান করছেন।*
> 
> 
> — *ভাষ্য, ভগবদগীতা, অধ্যায় ৭*
> 

শ্রীমদ্ভাগবত মতে, কারণোদকশায়ী বিষ্ণু পরমেশ্বর ভগবানের প্রথম অবতার, এবং তিনি শাশ্বত সময়, স্থান, কারণ ও প্রভাব, মন, উপাদান, বস্তুগত অহং, প্রকৃতির ধরন, ইন্দ্রিয়, প্রভুর সার্বজনীন রূপের কর্তা, গর্ভোদকশায়ী বিষ্ণু, এবং চলমান ও অ-চলমান উভয় জীবের মোট সমষ্টি।

গর্ভোদকশায়ী বিষ্ণু হল মহাবিষ্ণুর সম্প্রসারণ (দ্বিতীয় চতুর্ব্যূহের সংকর্ষণের সম্প্রসারণ, যা বৈকুণ্ঠলোকে নারায়ণ থেকে বিস্তৃত হয়)। গর্ভোদকশায়ী বিষ্ণু বস্তুজগতের মধ্যে প্রদ্যুম্নের রূপরূপে উপলব্ধ। তিনি ব্রহ্মার পিতা যিনি তাঁর নাভি থেকে আবির্ভূত হন এবং তাই গর্ভোদকশায়ী বিষ্ণুকে হিরণ্যগর্ভও বলা হয়।

তথ্যসূত্র
---------

1. ↑   ।  `|শিরোনাম=` অনুপস্থিত বা খালি (সাহায্য)
2. ↑  "ŚB 2.6.42"। *vedabase.io* (ইংরেজি ভাষায়)। সংগ্রহের তারিখ ৩ নভেম্বর ২০২০।

বহিঃসংযোগ
---------

* That Lord Śrī Kṛṣṇa, by His plenary parts, should be rendered devotional service
* Thousand names of the Supreme (Vishnu Sahasranama Stotram)
**মাসিক মোহাম্মদী** ব্রিটিশ ভারতে মাওলানা মোহাম্মদ আকরম খাঁ কর্তৃক প্রতিষ্ঠিত মাসিক পত্রিকা। বাংলার মুসলিমদের মধ্যে স্বতন্ত্র সাহিত্য-সংস্কৃতির ধারা তৈরী, দ্বিজাতিতত্ত্বভিত্তিক মুসলিম জাতীয়তাবাদের বিকাশ, পাকিস্তানি ভাবধারার প্রসার বৃদ্ধি মোহাম্মদী পত্রিকার উদ্দেশ্য ছিল।

প্রতিষ্ঠা
---------

১৯০৩ সালে মাওলানা মোহাম্মদ আকরম খাঁ কলকাতা থেকে মোহাম্মদী প্রকাশ করেন। স্বল্পকালীন বিরতির পর ১৯২৭ সালে পুনরায় পত্রিকা প্রকাশ শুরু হয়। ১৯৪৭ সাল পর্যন্ত চলার পর দুই বছর প্রকাশনা বন্ধ ছিল। এরপর ১৯৪৯ সালের ডিসেম্বর থেকে ঢাকা থেকে পত্রিকা প্রকাশ হতে থাকে। ১৯৭০ সাল পর্যন্ত মোহাম্মদী প্রকাশিত হয়েছে।

১৯০৩ খ্রিষ্টাব্দের ১৮ আগস্ট মাসিক মোহাম্মদী পত্রিকার প্রথম সংখ্যা প্রেস থেকে মুদ্রিত হয়ে প্রকাশিত হয়। কিন্তু এই সংখ্যার পর ছাপাখানার মালিক দ্বিতীয় সংখ্যা মুদ্রণে অসম্মত হন। শেষ পর্যন্ত তখনকার ধনাঢ্য তেল ব্যবসায়ী এবং মাওলানা আকরম খাঁর পিতৃবন্ধু মাওলানা আবদুল্লাহ তার "আলতাফী প্রেসে" মাসিক মোহাম্মদী মুদ্রণের সুযোগ করে দেন।

সম্পাদনা
--------

মোহাম্মদ আকরম খাঁ ছিলেন পত্রিকার প্রতিষ্ঠাতা সম্পাদক। এরপর মুজিবুর রহমান খাঁ ও বদরুল আনাম খাঁ সম্পাদকের দায়িত্ব পালন করেছেন। এছাড়াও আবদুল গাফফার চৌধুরী, আখতারুল আলম, আ.ন.ম গোলাম মোস্তফা, মোহাম্মদ মাহফুজউল্লাহ প্রমুখ সম্পাদনা-সহযোগী হিসেবে দায়িত্ব পালন করেছেন।

প্রভাব
------

বাংলা, আসাম ও বার্মার মুসলমানদের কাছে এ পত্রিকাটি বিশেষ জনপ্রিয়তা অর্জন করে। পরবর্তী কালে দৈনিক মোহাম্মদী ও সাপ্তাহিক মোহাম্মদী পত্রিকাদ্বয় প্রকাশিত হয়। বিংশ শতাব্দীর প্রথম ভাগে ব্রিটিশ খেদাও আন্দোলনে এবং, বিশেষ করে হিন্দু আধিপত্যবাদী আচরণের মুখে, মুসলমানদের গোষ্ঠীগত স্বার্থ রক্ষায় এই পত্রিকাটি দুদর্মনীয় ভূমিকা পালন করেছিল। গ্রাম-গঞ্জের সাধারণ বঞ্চিত ও শোষিত মানুষ, বিশেষ করে পশ্চাৎপদ মুসলিম সমাজের উন্নয়নে এবং মুসলিম সাহিত্য-সংস্কৃতির বিকাশে মাসিক মোহাম্মদীর ভূমিকা ছিল সুদূরপ্রসারী।

সাপ্তাহিক ও মাসিক মোহাম্মদী মুসলমান শিক্ষিত তরুণদের সাংবাদিকতায় উদ্বুদ্ধ করতে সক্ষম হয়েছিল। এতে লেখালেখি করা মুসলিম কবি, সাহিত্যিকদের মধ্যে রয়েছেন মোহাম্মদ আকরম খাঁ, কাজী নজরুল ইসলাম, মোহাম্মদ ওয়াজেদ আলী, আবুল কালাম শামসুদ্দীন, মুজীবুর রহমান খাঁ, মঈনউদ্দিন হুসায়ন, সুফিয়া কামাল, শওকত ওসমান, তালিম হোসেন, আবদুল হাই, আবু জাফর শামসুদ্দীন, হবীবুল্লাহ্ বাহার চৌধুরী, আবদুল্লাহ আল-মুতী শরফুদ্দিন, আবদুল গনি হাজারী, আলাউদ্দিন আল আজাদ, আবু রুশদ, জসীমউদ্দীন, আশরাফ সিদ্দিকী, ফেরদৌস খান প্রমুখ।

তথ্যসূত্র
---------

1. 1 2 3 4 5 6 7
2. ↑  আবু জাফর সম্পাদিত গ্রন্থ *মাওলানা মোহাম্মদ আকরম খাঁ*, প্রকাশক বাংলা একাডেমী, ঢাকা।
3. ↑  "সাহিত্যিক সাংবাদিক আকরম খাঁ"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।
4. ↑  "আজ মাওলানা আকরম খাঁ'র ১৪১তম জন্মবার্ষিকী"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।
5. ↑  "মাওলানা মোহাম্মদ আকরম খাঁ"। ১ মার্চ ২০২১ তারিখে মূল থেকে আর্কাইভ করা। সংগ্রহের তারিখ ১৫ এপ্রিল ২০১৪।
6. ↑  সাংবাদিকতার পথিকৃৎ আকরম খাঁ[*স্থায়ীভাবে অকার্যকর সংযোগ*]
**হাতকাটা রবিন** একটি কিশোর উপন্যাস। মুহম্মদ জাফর ইকবালের এই উপন্যাস নির্ভর টেলিভিশন ধারাবাহিকও প্রচারিত হয়। একুশে টেলিভিশনে প্রচারিত সেই ধারাবাহিকের নাম ছিল **হাকারবিন**।

গল্পসংক্ষেপ
-----------

গল্পের অন্যতম চরিত্র টোপন, যার বর্ণনায়/কথার ধারাবাহিকতায় সম্পূর্ণ গল্পটি এগিয়ে চলে। টোপনের মাধ্যমেই জানা যায় ওদের পাড়াতে থাকতে আসে ওদের-ই বয়সী একটি ছেলে - রবিন। সব বন্ধুরা অবাক হয়ে রবিন কে দেখতে থাকে কারণ রবিনের বাম হাত কনুইয়ের কাছ থেকে কাটা। রবিন-এর সাথে ওদের বন্ধুত্ত্ব গড়ে উঠতে সময় লাগে না।   

ফুটবল খেলা, প্রাইভেট ডিটেকটিভ এজেন্সি সবকিছুই যেনো কিশোর বয়সের দূরন্তপনার সাক্ষী। কিছুদিনের মধ্যেই রবিন হয়ে ওঠে এই ক্ষুদে গোয়েন্দা গ্রুপের অন্যতম সদস্য। রবিন যেনো সবকিছুতেই একটু বেশি জেদী, যেমনঃ ফুটবলের মালিক রবিন দেখে রবিন-ই হয়ে যায় ফুটবল টিমের ক্যাপ্টেন। যদিও টিমের সবচাইতে ভালো খেলোয়াড় সলিল, ওদের-ই আরেক বন্ধু।   

হঠাৎ করেই টোপন, রবিনরা একদিন রাতের বেলা ডাকাত দলকে দেখে ফেলে, সাথে এটাও জেনে যায় যে দলের একজন সদস্য মারাত্মক ভাবে আহত। সেই দিন থেকেই ওরা চেষ্টা করতে থাকে কীভাবে ডাকাত দলটিকে ধরিয়ে দেবে। কিন্তু কোনোভাবেই ডাকাত দলটির কোনো খবর বের করা সম্ভব হয় না। যদিও একসময় রবিন আর বন্ধুরা ডাকাতদলটাকে খুঁজে পায়, ওরা এটাও জেনে যায় ডাকাতরা এরপর কোথায় ডাকাতি করার পরিকল্পনা করেছে। বন্ধুদের সাথে নিয়ে রবিন ঠিক করে এই ডাকাতদের ধরিয়ে দেয়ার। বন্ধুদেরকে সাথে নিয়ে রবিন তার পরিকল্পনায় সফল-ও হয়ে যায়।

প্রধান চরিত্রগুলো
-----------------

* রবিন
* টোপন, রবিনের বন্ধু, কথক
* মিশু, রবিনের বন্ধু
* সলিল, রবিনের বন্ধু
* হীরা, রবিনের বন্ধু
* নান্টু, রবিনের বন্ধু
* টিপু, রবিনের বন্ধু
* কাসেম, রবিনের বন্ধু
* শফিক ভাই
* ডাকাত দল
* ইসমাইল খাঁ

তথ্যসূত্র
---------

বহিঃসংযোগ
---------

* 
*
**নাও কে'ন্যাও প** হলেন মিয়ানমারের কারেন জাতিগোষ্ঠীর নারী অধিকার কর্মী। তিনি কারেন নারী সংগঠনের সাধারণ সম্পাদক।

জীবনী
-----

নাও কে'ন্যাও প জন্মেছিলেন থাইল্যান্ডের এক শরণার্থী ক্যাম্পে। তিনি বেড়ে উঠেছেন শরণার্থী শিবিরে। তার পরিবার সহিংসতা থেকে বাঁচতে থাইল্যান্ডের শরণার্থী শিবিরে আশ্র‍য় নিয়েছিল।

১৯৯৯ সালে নাও কে'ন্যাও প কারেন নারী সংগঠনের হয়ে কাজ করতে শুরু করেন। সংগঠনটি থাইল্যান্ড সীমান্তে অবস্থিত শরণার্থী শিবিরে থাকা কারেন নারীদের উন্নতির জন্য কাজ করে চলেছে। ২০১৩ সালে সংগঠনটির সাধারণ সম্পাদক নির্বাচিত হন নাও কে'ন্যাও প। তিনি কারেন নারীদের মাঝে গণতন্ত্র, মানবাধিকার ও নারী অধিকার বিষয়ক প্রশিক্ষণ দিয়ে চলেছেন।

তিনি আন্তর্জাতিক মানবাধিকার কাউন্সিলে কারেন জাতিগোষ্ঠীসহ মিয়ানমারের বিভিন্ন জাতিগোষ্ঠীর নারীদের করুণ অবস্থার কথা বর্ণনা করেছেন, কথা বলেছেন শরণার্থীদের করুণ অবস্থা নিয়ে। তিনি কারেনদের গল্প আন্তর্জাতিক মহলের কাছে তুলে ধরতে কাজ করে চলেছেন।

সম্মানন
-------

নাও কে'ন্যাও পকে ২০১৯ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।

তথ্যসূত্র
---------

1. 1 2  "Biographies of the Finalists for the 2019 International Women of Courage Awards"। US Department of State। ১১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৯।
2. 1 2  "APHEDA People: Meet Naw K'Nyaw Paw (Karen Women's Organisation)"। *Union Aid Abroad-APHEDA* (ইংরেজি ভাষায়)। ৩১ অক্টোবর ২০১৮।
3. ↑  "Myanmar Woman to Receive the 2019 International Women of Courage Award"। Mizzima। ৮ মার্চ ২০১৯। ৭ জুন ২০১৯ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৯।
4. ↑  "US honours Irish sister for work in Sudan"। *Ellen Coyne*। The Times। ৮ মার্চ ২০১৯। সংগ্রহের তারিখ ১০ মার্চ ২০১৯।
5. ↑  "Myanmar Woman to Receive 2019 International Women of Courage Award"। US Embassy in Burma। ৭ মার্চ ২০১৯। সংগ্রহের তারিখ ১১ মার্চ ২০১৯।
**নবীনচন্দ্র দাস** (১৮৪৫-১৯২৫) ছিলেন একজন প্রসিদ্ধ বাঙালি মিষ্টান্ন প্রস্তুতকারক, উদ্যোক্তা এবং ব্যবসায়ী। ঊনিশ শতকের দ্বিতীয়ার্ধে ও বিশ শতকের শুরুতে বাংলার সংস্কৃতিতে তথা বাঙালির জীবনে তার তৈরি মিষ্টান্ন জনপ্রিয়তার কারণে বিশেষ স্থান অধিকার করে। তিনি বাংলার অতি জনপ্রিয় মিষ্টান্ন  রসগোল্লার উদ্ভাবক হিসাবে পরিচিতি লাভ করেন।  নবীনচন্দ্র দাসের জন্ম ও বেড়ে ওঠা ইস্ট ইন্ডিয়া কোম্পানির আমলের ভারতের রাজধানী কলকাতা শহরে। বাংলা সংস্কৃতি ও সমাজে নবীন চন্দ্র দাসের প্রধান অবদান ছিল তার উদ্ভাবনী মিষ্টান্ন। বাঙালির জন্য তার উদ্ভাবিত অভিনব মিষ্টান্ন বিশেষ খ্যাতি অর্জন করে। তার তৈরি মিষ্টান্ন আজকের বাঙালি রসনায় এক গুরুত্বপূর্ণ ও শেষপাতের আবশ্যিক সংযোজন ও পরিবেশন - ব্যাপকভাবে পরিচিত "রসগোল্লা"। ঊনিশ শতকের বাংলায় এই জনপ্রিয় মিষ্টান্ন, সৃষ্টিকর্তা হিসেবে তাঁকে **রসগোল্লার কলম্বাস** বা **রসগোল্লার জনক** হিসাবে চিহ্নিত করেছে।  তার অন্যান্য সৃষ্টির মধ্যে রয়েছে "আবার খাবো", "দেদো সন্দেশ" এবং "বৈকুন্ঠ ভোগ" (উভয়ই "কাঁচা পাক" বেস উপাদান হিসাবে ব্যবহার করে), সুপরিচিত "কস্তুরি পাক" "আতা (কাস্টার্ড আপেল) সন্দেশ" এবং "কাঠাল (কাঁঠাল) সন্দেশ"।

তথ্যসূত্র
---------

1. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৫৩০, আইএসবিএন ৯৭৮-৮১-৭৯৫৫-১৩৫-৬
2. ↑  "The Telegraph - Calcutta : Metro"। Telegraphindia.com। সংগ্রহের তারিখ ৫ অক্টোবর ২০১৪।
3. ↑  "Nobin Chandra Das Inventor of Rossogolla"। *YouTube*। সংগ্রহের তারিখ ৫ অক্টোবর ২০১৪।
4. ↑  "Calcutta celebrates Madly Mishti - Times of India"। *The Times of India*।
5. ↑  "A sweet rush"। *The New Indian Express*।
**দোম আন্তোনিও দো রোজারিও** (আনু. ১৬৪৩ – ১৬৯৫) বাংলার একজন খ্রিষ্ট ধর্ম প্রচারক ছিলেন। তিনি বাংলা গদ্যরীতির প্রথম লেখক।

জীবনী
-----

দোম আন্তোনিও যশোর-ফরিদপুর অঞ্চলের ভূষণার এক জমিদার পরিবারে জন্মগ্রহণ করেন। তিনি ভূষণার রাজপুত্র ছিলেন। খ্রিষ্টান হবার পূর্বে তার নাম কি ছিল তা জানা যায় নি।

১৬৬৩ সালে তাকে পর্তুগিজ জলদস্যুরা অপহরণ করে। তাকে আরাকানে দাস হিসেবে বিক্রি করার জন্য নিয়ে যাওয়া হয়। তাকে মনোএল্ দো রোজারিও নামক এক পর্তুগিজ পাদ্রি উদ্ধার করেন। তারপর, তিনি খ্রিষ্ট ধর্ম গ্রহণ করেন ও তার নাম পরিবর্তন করে দোম আন্তোনিও দো রোজারিও রাখা হয়।

১৬৬৬ সালে দোম আন্তোনিও ভূষণাউ ফিরে আসেন ও খ্রিষ্ট ধর্ম প্রচার শুরু করেন। তিনি তার স্ত্রী, আত্মীয়স্বজন ও প্রজাদের খ্রিষ্ট ধর্মে ধর্মান্তরিত করেন। তিনি কোষাভাঙা গ্রামে সন্ত নিকোলাস তলেন্তিনো গির্জা ও মিশন স্থাপন করেছিলেন। পরবর্তীতে, গির্জা ও মিশন ঢাকার ভাওয়াল পরগণার নাগোরি গ্রামে স্থানান্তর করা হয়।

দোম আন্তোনিও *ব্রাহ্মণ রোমান ক্যাথলিক সংবাদ* নামের একটি গ্রন্থ রচনা করেছিলেন। ১২০ পৃষ্ঠার গ্রন্থটিতে একজন ব্রাহ্মণ ও একজন রোমান ক্যাথলিকের ধর্মীয় বিতর্ক বিদ্যমান। পরবর্তীতে, গ্রন্থটি মানোএল দা আস্‌সুম্পসাঁউ কর্তৃক পর্তুগিজ ভাষায় অনূদিত হয় ও ১৭৪৩ সালে ফ্রান্সিসকো দা সিলভা অনূদিত গ্রন্থটি লিসবন থেকে প্রকাশ করেন। পরবর্তীতে, সুরেন্দ্রনাথ সেন মূল পাণ্ডুলিপি সংগ্রহ করেন ও গ্রন্থটি সম্পাদনা করেন। ১৯৩৭ সালে কলকাতা বিশ্ববিদ্যালয় তার সম্পাদিত গ্রন্থটি প্রকাশ করে। বইটি ছিল প্রথম বাংলা গ্রন্থ যেটি কোনো বিদেশি কর্তৃক অনূদিত হয়েছে।

দোম আন্তোনিও ১৬৯৫ সালে মৃত্যুবরণ করেন।

তথ্যসূত্র
---------

1. 1 2 3 4 5 6 7  সরকার, সুশান্ত (২০১২)। "আন্তোনিও, দোম"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. 1 2  Paniker, K. Ayyappa (১৯৯৭)। *Medieval Indian Literature: Surveys and selections*। Sahitya Akademi। পৃষ্ঠা 69। আইএসবিএন 81-260-0365-0।
3. ↑  George, K. M. (১৯৯২)। *Modern Indian Literature, an Anthology: Surveys and poems*। Sahitya Akademi। পৃষ্ঠা 73। আইএসবিএন 81-7201-324-8।
4. ↑  "বাংলা গদ্যের বিকাশে ইউরোপীয় ও মিশনারিদের অবদান"। *ইত্তেফাক*। ১২ জুন ২০১৫। ২০ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২০।
5. ↑  "হরফ নির্মাতা পঞ্চানন কর্মকার ও তাঁর উত্তরসূরিগণ"। *ইত্তেফাক*। ১২ জুন ২০১৫। ৮ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৮ জানুয়ারি ২০২০।
6. ↑  "The first-ever bangla grammar and dictionary by a portuguese priest"। *The Daily Star*। ২১ ফেব্রুয়ারি ২০১৬। সংগ্রহের তারিখ ৮ জানুয়ারি ২০২০।
**ভামা শ্রীনিবাসন** (জন্ম ২২ এপ্রিল ১৯৩৫) হলেন একজন ভারতীয় গণিতজ্ঞ। তাঁকে সাধারণত জানা যায় *সসীম জোটের উপস্থাপনা তত্ত্ব*-এ অগ্রণী অবদানের জন্য৷ তাঁর অবদানসমূহকে নিউথার বক্ততার ১৯৯০ সালে সম্মানীত করা হয়৷ ১৯৮১ সাল থেকে ১৯৮৩ সাল পর্যন্ত তিনি *অ্যাসোসিয়েসন ফর ওমেন ইন ম্যাথমেটিক্স*-এর সভাপতি হিসাবে কর্মনির্বাহ করেন।

প্রারম্ভিক শিক্ষা এবং জীবন
--------------------------

তাঁর জন্ম হয়েছিল ভারত-এর মাদ্রাজে। তারপর তিনি মাদ্রাজ বিশ্ববিদ্যালয় থেকে ১৯৫৪ সালে কলাশাখাে স্নাতক ডিগ্রী অর্জন করে এবং ১৯৫৫ সালে বিজ্ঞান শাখাে স্নাতকোত্তর ডিগ্রী অর্জন করেন। গবেষণার জন্য পরবর্তী পর্যায়ে তিনি ইংল্যান্ডে গমন করেন। পরে শিক্ষা জীবন আরম্ভ করতে তিনি ইংল্যান্ডে থেকে যান৷ তিনি ১৯৬০ সাল থেকে ১৯৬৪ সাল পর্যন্ত কিলে বিশ্ববিদ্যালয়ে গণিতের একজন প্রবক্তা হিসাবে কাজ করেন। তারপর তিনি "ন্যাশনাল রিসার্চ কাউন্সিল অব কানাডা"র মাধ্যমে ব্রিটিশ কলম্বিয়া বিশ্ববিদ্যালয়ে পোষ্টডক্টরেটের বৃত্তি (১৯৬৫-৬৬) গ্রহণ করেন। তারপর তিনি ভারতে আসেন এবং রামানুজন গণিত প্রতিষ্ঠানে ১৯৬৬ সাল থেকে ১৯৭০ সাল পর্যন্ত শিক্ষাদান করেন।

কেরিয়ার
--------

তারপর শ্রীনিবাসন মার্কিন যুক্তরাষ্ট্রে গমন করেন এবং তার পরের দশকটি ক্লার্ক বিশ্ববিদ্যালয়ে সহযোগী অধ্যাপক হিসাবে অধ্যাপনা করেন। ১৯৭৭ সালে তিনি মার্কিন যুক্তরাষ্ট্রের একজন নাগরিক হয়ে পরে। সেই বছরে তিনি প্রিন্সটনস্থিত উচ্চতর অধ্যয়নের প্রতিষ্ঠানগুলির সদস্য হন৷ ১৯৮০ সালে তিনি ইলিনয়স বিশ্ববিদ্যালয়ে তাঁর সুদীর্ঘ অধ্যাপনার সময়ের আরম্ভ করেন। তিনি চিকাগোর সার্কল কম্পের গণিতের অধ্যাপক হিসাবে কার্যনির্বাহ করেন। ১৯৭৯ সালের জানুয়ারিতে তিনি আমেরিকান গাণিতিক সমাজে আদরণীয় ভাষণ প্রদান করেন।  তিনি অতিথি অধ্যাপক হিসাবেও প্যারিস, জার্মানীর ইসেন বিশ্ববিদ্যালয়, সিডনি বিশ্ববিদ্যালয়, এবং জাপানের টোকিও বিজ্ঞান বিশ্ববিদ্যালয় ভ্রমণ করেন। তাছাড়া নিজক্ষেত্রের কয়েকটি পত্রিকার সম্পাদনার দায়িত্বেও তিনি জড়িত ছিলেন। তার মধ্যে: *প্রসিডিংস্ অব দ্য এএমএস* (১৯৮৩ সাল থেকে ১৯৮৭ সাল পর্যন্ত); *কমিউনিকেশনস ইন অ্যালজেব্রা* (১৯৭৮ সাল থেকে ১৯৮৪ সাল পর্যন্ত); *ম্যাথেমেটিকেল সার্ভেইস এন্ড মোনোগ্রাফস* (১৯৯১-১৯৯৩)। ১৯৯১ সাল থেকে ১৯৯৪ সাল পর্যন্ত তিনি আমেরিকান গাণিতিক সমাজর সম্পাদনা সমিতির সঙ্গে জড়িত ছিলেন।

সসীম শ্রেণীর গবেষণার জন্য শ্রীনিবাসন পোল ফঙ্গের সঙ্গে সহযোগিতা করেন। তাঁর এই কর্মকে লাজটিগে করা কোয়ান্টাম শ্রেণীর গবেষণার সঙ্গে জড়িত করা হয়েছে। ফলে গণিত এবং পদার্থ বিজ্ঞানের মধ্যে এক যোগসূত্র স্থাপিত হয়েছে।

পুরস্কার এবং সম্মান
-------------------

* ২০১২ সালে তিনি আমেরিকান গাণিতিক সমাজের একজন সভ্য হযন।
* ২০১৭ সালে তিনি "অ্যাসোসিয়েসন ফর ওমেন ইন ম্যাথমেটিক্স"-এর উদ্বোধনী গোষ্ঠীটির একজন সদস্য হিসাবে নির্বাচিত হন। <ref>{{ওয়েব উদ্ধৃতি|title=Launch of the AWM Fellows Program|url=

তথ্যসূত্র
---------

1. ↑  "Bhama Srinivasan The Invasion of Geometry into Finite Group Theory"। awm-math.org। ২৪ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৩ জুন ২০১২।
2. ↑  "সংরক্ষণাগারভুক্ত অনুলিপি"। ১ মে ২০০৮ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০২০।
3. ↑  "সংরক্ষণাগারভুক্ত অনুলিপি"। ২৪ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৪ ফেব্রুয়ারি ২০২০।
4. ↑  url=
5. ↑  Oakes, Elizabeth H. (২০০২)। *International encyclopedia of women scientists*বিনামূল্যে নিবন্ধন প্রয়োজন। New York, NY: Facts on File। আইএসবিএন 0816043817।
6. ↑  List of Fellows of the American Mathematical Society, retrieved 2013-07-26.
**মেরি অ্যান কনক্লিন**, **মাদার ড্যামনেবল** এবং **ম্যাডাম ড্যামনেবল** নামেও পরিচিত  (১৮২১ – ১৮৭৩) একজন আমেরিকান ম্যাডাম যিনি সিয়াটেলের প্রথম পতিতালয়, ফেলকার হাউস চালাতেন, স্থানীয় ব্যবসায় নাবিক ও লাম্বারম্যানদের কাছ থেকে অর্থ সংগ্রহের একটি প্রধান মাধ্যম।  যে নামটি দ্বারা তিনি সর্বাধিক পরিচিত তা তার ব্যবসার প্রকৃতি থেকে নয়, বরং সমুদ্রে এবং তার গ্রাহকদের কাছ থেকে শেখা তার পৌরাণিক অসংযত ভাষা থেকে এসেছে। বলা হয় যে তিনি চীনা, ইংরেজি, ফরাসি, জার্মান, পর্তুগিজ এবং স্প্যানিশ ভাষায় দক্ষতার সাথে শপথ করেছিলেন।

তথ্যসূত্র
---------

1. ↑  T. S. Phelps: *Reminiscences of Seattle: Washington Territory and the U. S. Sloop-of-War Decatur During the Indian War of 1855-56*. Originally published by The Alice Harriman Company, Seattle, 1908. Accessed online November 2, 2006 on the site of the U.S. Department of the Navy.
2. ↑  *Sons of the profits; or, There's no business like grow business: the Seattle story, 1851-1901*, by William C. Speidel, 1967
3. ↑  "Conklin, Mary Ann (1821-1873) aka Mother Damnable", at historylink.org. Accessed August 20, 2006.
প্রায় ১৯০০-এর দিকে নিউইয়র্কের ভোটগ্রহণের জায়গা, বাম দিকে ভোটিং বুথ দেখাচ্ছে৷
L'Ordre des Avocats de Paris (প্যারিস বার অ্যাসোসিয়েশন) ২০০৭ নির্বাচনে ব্যবহৃত ভোটিং বুথ।
একটি **ভোটিং বুথ** বা **পোলিং বুথ** (ব্রিটিশ ইংরেজিতে) হলো একটি ভোট কেন্দ্রের একটি কক্ষ বা কেবিন যেখানে ভোটাররা ব্যালটের গোপনীয়তা রক্ষার জন্য ব্যক্তিগতভাবে তাদের ভোট দিতে সক্ষম হন। সাধারণত ভোটিং বুথের প্রবেশপথ হল একটি প্রত্যাহারযোগ্য পর্দা। সাধারনত ভোটারদের সহায়তার প্রয়োজন ব্যতীত ভোটিং বুথে প্রবেশাধিকার একজন একক ব্যক্তির জন্য সীমাবদ্ধ থাকে। বুথগুলি সমস্ত রাষ্ট্রে নয় তবে কিছু, যেমন অন্যরা এক ধরনের মেইলিং ব্যবহার করে।

ভোটিং মেশিন সাধারণত অন্যদের দৃষ্টিভঙ্গি থেকে ভোটারদের অস্পষ্ট করার জন্য একটি ভোটিং বুথ বা গোপনীয়তা কভারের অন্য কোনও রূপ ব্যবহার করে।

আরো দেখুন
---------

* পোলিং স্টেশন

বহিস্থ সংযোগ
------------


উইকিমিডিয়া কমন্সে **ভোটিং বুথ** সংক্রান্ত মিডিয়া রয়েছে।

* উইকিঅভিধানে ভোটিং বুথ-এর আভিধানিক সংজ্ঞা পড়ুন।
* উইকিঅভিধানে পোলিং বুথ-এর আভিধানিক সংজ্ঞা পড়ুন।

তথ্যসূত্র
---------

1. ↑  "Oxford Dictionaries"। অক্টোবর ২৭, ২০১৪ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৪।
2. ↑  "Voting at a Polling Place"। Australian Electoral Commission। সংগ্রহের তারিখ ২৮ মে ২০১৩।
3. ↑  "Voting in person"। The Electoral Commission। ২ জুন ২০১৩ তারিখে মূল থেকে আর্কাইভ করা। সংগ্রহের তারিখ ২৮ মে ২০১৩।